Enkrat v svojem življenju
bo skoraj vsak od nas imel strto srce.
Moja bolnica Kathy je načrtovala poroko,
ko je bila v srednji šoli.
Svojega bodočega moža
bo spoznala do 27 leta,
se zaročila leto kasneje
in se poročila leto dni po tem.
Toda pri 27 Kathy ni našla moža.
Našla je tumor v prsih.
Šla je skozi mesece krutih kemoterapij
in bolečih operacij, in potem,
ko je bila pripravljena spet iskati moža,
je našla tumor v drugi dojki
in je morala skozi vse še enkrat.
Kathy si je opomogla
in je nameravala nadaljevati iskanje moža
takoj, ko bi ji obrvi zrasle nazaj.
Ko greš na prve zmenke v New Yorku,
moraš biti sposoben izraziti široko paleto čustev.
(Smeh)
Kmalu zatem je spoznala Richa in se zaljubila.
Razmerje je bilo tako, kot si ga je želela.
Šest mesecev kasneje,
po lepem vikendu v Novi Angliji,
je Rich rezerviral mizo
v najljubši romantični restavraciji.
Kathy vedela, da jo bo zaprosil
in je komaj krotila svoje vznemirjenje.
Ampak tisto noč Rich ni zaprosil Kathy.
Razšel se je z njo.
Čeprav je imel Kathy zelo rad
- in jo je zares imel -
je preprosto ni ljubil.
Kathy je bila uničena.
Njeno srce je bilo res strto
in zdaj jo čaka še eno okrevanje.
A pet mesecev po razhodu
Kathy še vedno ni mogla nehati misliti na Richa.
Njeno srce je bilo še vedno zelo razklano.
Vprašanje je:
zakaj?
Zakaj ta neverjetno močna in odločna ženska
ni mogla uporabiti tistih čustvenih orodij,
ki so ji pomagala v štirih letih zdravljenja raka?
Zakaj tako mnogi od nas odpovemo,
ko se trudimo, da bi si opomogli od žalosti?
Zakaj nas isti mehanizmi,
ki nas izvlečejo iz vseh vrst življenjskih izzivov,
tako klavrno puste na cedilu, ko je naše srce strto?
V več kot 20 letih zasebne prakse
sem videl ljudi vseh starosti in izvorov
soočene z vsemi oblikami žalosti
in tisto, kar sem se naučil, je to:
če je tvoje srce strto,
te bodo tisti nagoni, na katere se običajno zanašaš,
vedno znova zapeljali na napačno pot.
Preprosto ne smeš zaupati svojemu umu.
Iz študij ljudi s strtim srcem vemo, na primer,
da je jasno razumevanje tega, zakaj se je razmerje končalo,
zelo pomembno za to, da gremo lahko naprej.
Vendar, vedno znova,
ko dobimo preprosto in pošteno razlago,
kot jo je Rich ponudil Kathy,
jo zavrnemo.
Strto srce naredi tako dramatično čustveno bolečino,
nam naš um govori, da mora biti razlog prav tako dramatičen.
In ta instinkt je tako močan,
da si lahko tudi najbolj razumni in umirjeni
izmišljamo skrivnosti in teorije zarot,
ki jih ni.
Kathy je postala prepričana, da se je moralo nekaj zgoditi
med romantičnim pobegom z Richem, kar je skisalo odnos,
in je postala obsedena z iskanjem, kaj bi to bilo.
In tako je preživela nešteto ur,
v mislih podoživljala vsako minuto tega vikenda
in brskala po spominu za namigi, ki jih tam ni bilo.
Kathy je prevaral um, da je začela ta jalov lov.
Le zakaj se mu je posvetila toliko mesecev?
Strto srce je veliko bolj zahrbtno, kot se zavedamo.
Obstaja razlog,
da hodimo iz ene slepe ulice v drugo,
čeprav vemo, da bo zaradi tega počutje le slabše.
Raziskave možganov so pokazale,
da konec romantične ljubezni
sproži enake mehanizme, kot se sprožijo,
ko se odvisniki odvajajo snovi,
kot so kokain ali opioidi.
Kathy je šla skozi odvajanje.
In ker ni mogla imeti heroina
- biti z Richem,
ji je podzavest dala metadon
- spomine nanj.
Instinkti so ji govorili, da poskuša rešiti skrivnost,
a v resnici se je drogirala.
Zato je strto srce tako težko zdraviti.
Odvisniki vedo, da so zasvojeni.
Vedo, kdaj vzamejo mamilo.
Toda ne ljudje s strtim srcem.
Ampak zdaj veš.
In če je tvoje srce strto, tega ne smeš prezreti.
Moraš razumeti, pa naj bo želja še tako močna,
da z vsakim potovanjem po poti spomina, z vsakim sporočilom, ki ga pošlješ,
z vsako sekundo, ko zalezuješ bivšega partnerja na družabnih medijih,
samo napajaš zasvojenost,
poglabljaš svojo čustveno bolečino
in otežuješ svoje ozdravljenje.
Premagovanje žalosti ni pot.
Je boj, in tvoj razum je tvoje najmočnejše orožje.
Nobena razlaga razhoda te ne bo zadovoljila.
Nobeno razmišljanje ti ne more odvzeti bolečine.
Torej ne išči, ne čakaj,
samo sprejmi ponujeno razlago, ali pa si jo naredi sam,
nato pa se ne sprašuj več,
kajti, da se upreš odvisnosti, moraš nehati.
Pa še nekaj drugega potrebuješ:
moraš biti pripravljen odnehati
in se sprijazniti s tem, da je konec.
Sicer se bo tvoj um napajal z upanjem
in te potegnil nazaj.
Ko imaš strto srce, je upanje lahko zelo uničujoče.
Strto srce je mojster manipulator.
Lahkota, s katero pripravi naš um, da dela ravno nasprotno od tistega,
kar bi bilo potrebno, da si opomoremo, je nepopisna.
Ena od najbolj pogostih teženj, ki jih imamo, ko imamo strto srce,
je idealizirati osebo, ki je to povzročila.
Ure porabimo, da se spominjamo nasmehov,
kako dobro smo se počutili ob njih,
tistega dne, ko sva šla na goro in se ljubila pod zvezdami.
Vse to pa naredi našo izgubo še bolj bolečo.
To vemo.
Pa vseeno dopuščamo, da naš um skače
z enega lepega spomina na drugega,
kot da smo talec lastne pasivno-agresivne veseloigre.
(Smeh)
Strto srce bo te misli sejalo v tvojo glavo.
Da se izogneš idealiziranju,
jih moraš uravnotežiti,
se spominjati tudi mrščenja, ne le nasmeha,
slabega počutja ob tem,
dejstva, da sta se po ljubljenju na gori na poti nazaj izgubila,
se tako noro sprla, da nista govorila dva dni.
Svojim bolnikom naročim,
naj sestavijo izčrpen seznam vsega,
kar je bilo narobe,
vse slabe lastnosti, vse zoprnije,
in to shranijo na telefon.
(Smeh)
In ko imaš seznam,
ga moraš uporabiti.
Ko zaslišim le senco idealiziranja
ali najmanjši pridih hrepenenja v seji,
rečem: “Telefon, prosim."
(Smeh)
Um ti bo poskušal povedati, da je bil bivši popoln.
Ampak ni bil, in tudi razmerje ne.
In če želiš preboleti, se boš moral na to opominjati,
in to pogosto.
Nihče od nas ni imun na žalost.
Moj pacient Miguel je bil 56 letni
višji izvršni direktor v programerskem podjetju.
Pet let po smrti žene
je bil le nared, da si poišče novo zvezo.
Kmalu je spoznal Sharon
in sledila je viharna romanca.
Predstavila sta drug drugega svojim odraslim otrokom po enem mesecu
in se po drugem preselila skupaj.
Ko se ljudje srednjih let vnamejo, ne izgubljajo prav nič časa.
Je, kot da bi "Pravzaprav ljubezen" srečala "Hitre in drzne."
(Smeh)
Miguel je bil srečen, kot že leta ne.
Toda na noč pred prvo obletnico
ga je Sharon zapustila.
Odločila se je, da se bo preselila na zahodno obalo, bližje svojim otrokom
in ni hotela razmerja na daleč.
Miguel je bil popolnoma presenečen
in popolnoma uničen.
Dolge mesece je delal le z največjo težavo
in bi zato skoraj izgubil službo.
Druga posledica žalosti je,
da osamljenost in bolečina lahko bistveno zmanjšata našo razumsko delovanje,
predvsem pri opravljanju zahtevnih nalog, ki vključujejo logiko in razmišljanje.
Začasno se zniža naš inteligenčni kvocient.
Ni bila le silovitost Miguelove žalosti,
kar je zmedlo njegove delodajalce;
bilo je trajanje.
Tudi Miguel je bil zbegan zaradi tega
in res mu je bilo precej nerodno.
"Kaj je narobe z mano?" me je vprašal na seji.
"Kateri odrasel človek porabi skoraj eno leto, da preboli enoletno razmerje?"
V resnici je takih veliko.
Strto srce ima vse značilnosti tradicionalne izgube in žalosti:
nespečnost, vsiljive misli,
slabo delovanje imunskega sistema.
Štirideset odstotkov ljudi doživi klinično merljivo depresijo.
Strto srce je zapletena psihološka poškodba.
Prizadene nas na številne načine.
Na primer, Sharon je bila zelo družabna
in zelo aktivna.
Vsak teden je doma gostila večerje.
Z Miguelom sta hodila na šotorjenje z drugimi pari.
Čeprav Miguel ni bil veren,
je vsako nedeljo spremljal Sharon v cerkev,
kjer ga je skupnost sprejela.
Miguel ni samo izgubili svoje dekle;
izgubil je celotno družbeno življenje,
podporo skupnosti Sharonine cerkve.
Izgubil je svojo identiteto para.
Miguel je spoznal, da je razhod pustil veliko praznino v življenju,
ni pa spoznal,
da je praznin veliko več.
In to je ključno,
ne le, ker pojasnjuje,
zakaj je strto srce tako uničujoče,
ampak ker pove, kakšno mora biti zdravilo.
Če želiš popraviti strto srce,
moraš prepoznati te praznine v svojem življenju in jih napolniti,
vse do zadnje.
Praznine v identiteti:
moral boš ponovno določiti, kdo si in kaj hočeš od življenja.
Praznine v družabnem življenju,
manjkajoče aktivnosti, celo praznine na stenah,
kjer so prej visele slike.
Toda nič od tega ne bo pomagalo,
če ne preprečiš napak, ki te lahko potegnejo nazaj,
v nepotrebno iskanje pojasnil,
v idealiziranje svojega bivšega, namesto osredotočanja na to, da ni bil pravi zate,
da še gojiš misli,
ki mu še dajejo glavno vlogo v tem poglavju tvojega življenja,
ko ne bi smel biti nič posebnega.
Preboleti žalost je težko,
če pa preprečiš, da bi te um zavajal,
in delaš korake k ozdravljenju, lahko bistveno zmanjšaš svoje trpljenje.
Od tega ne boš imel korist samo ti.
Več boš skupaj s prijatelji,
več se boš ukvarjal s svojo družino,
da ne omenjam milijardne škode zaradi slabšega dela, kar se da preprečiti.
Če torej poznaš koga s strtim srcem,
sočustvuj z njim,
saj je ugotovljeno, da je podpora družbe pomembna za to, da si opomore.
In bodi potrpežljiv,
ker pobiranje traja dlje, kot misliš, da bi smelo.
In če boli tebe,
vedi to:
je težko, bitka se odvija v tvojih mislih,
in za zmago moraš biti pazljiv.
Ampak orožje imaš.
Lahko se boriš.
In boš ozdravljen.
Hvala.
(Ploskanje)